RĪGAS DOME

Rātslaukums 1, Rīga, LV-1539, tālrunis 80000800, fakss 67026184, e-pasts: riga@riga.lv

# IEKŠĒJIE NOTEIKUMI

Rīgā

2017.gada 15.decembrī Nr.3

 (prot. Nr.14, 58.§)

**Kārtība, kādā piešķir naudas balvu Rīgas sportistiem par izciliem**

**sasniegumiem sportā**

Izdoti saskaņā ar Valsts pārvaldes iekārtas likuma 72.panta pirmās daļas 2.punktu un 73.panta pirmās daļas 4.punktu

**I. Vispārīgie jautājumi**

1. Iekšējie noteikumi nosaka kārtību, kādā Rīgas sportistiem, viņu treneriem un sportistus apkalpojošam personālam piešķir naudas balvu par izciliem sasniegumiem sportā (turpmāk – naudas balva), un naudas balvas apmēru.

2. Naudas balvas piešķiršanas mērķis ir:

2.1. izteikt atzinību un apbalvot labākos Rīgas sportistus;

2.2. iepazīstināt sabiedrību ar Rīgas sportistu sasniegumiem sportā.

3. Naudas balvas apmērs tiek noteikts, pamatojoties uz attiecīgā kalendārā gada Rīgas pilsētas pašvaldības budžetā šim mērķim apstiprinātajiem budžeta līdzekļiem.

**II. Pretendentu izvirzīšanas kārtība**

4. Pretendentus naudas balvas piešķiršanai izvirza Latvijas Sporta federāciju padomē atzīta sporta federācija vai Rīgas sporta organizācija. Rīgas izlases dalībniekus – Latvijas olimpiāžu (pieaugušo kategorija) uzvarētājus izvirza Rīgas domes Izglītības, kultūras un sporta departaments (turpmāk – Departaments).

5. Departaments nodrošina informācijas apkopošanu par attiecīgā gada pretendentiem naudas balvas saņemšanai saskaņā ar pieteikumu (pielikums).

6. Pretendentu izvērtēšanai Departaments izveido Vērtēšanas komisiju (turpmāk – Komisija), kas darbojas saskaņā ar Departamenta apstiprinātu nolikumu.

7. Pamatojoties uz Komisijas lēmumu, Departamenta direktors izdod rīkojumu par naudas balvu izmaksu no Departamenta budžeta programmas “Naudas balvas Rīgas sportistiem un viņu treneriem par izciliem sasniegumiem sportā”.

**III. Naudas balvas piešķiršanas kārtība un apmērs**

8. Naudas balva par sasniegumiem starptautiskās sacensībās tiek piešķirta, ja pretendents atbilst šādiem kritērijiem:

8.1. sportista dzīvesvieta ir deklarēta Rīgā ne vēlāk kā attiecīgā kalendārā gada 1.janvārī;

8.2. Latvijas sporta sacensībās sportists attiecīgajā kalendārajā gadā ir pārstāvējis Rīgas pilsētu un nav pārstāvējis citu pašvaldību vai citā pašvaldībā reģistrētu sporta klubu.

9. Naudas balva par sasniegumiem Latvijas olimpiādēs (pieaugušo kategorija) tiek piešķirta, ja attiecīgajā kalendārajā gadā sportists ir pārstāvējis Rīgas pilsētu un nav pārstāvējis citu pašvaldību vai citā pašvaldībā reģistrētu sporta klubu.

10. Naudas balvu piešķir par sasniegumiem, kas uzrādīti šādās oficiālās starptautiskās klātienes sporta sacensībās, kuras ir iekļautas attiecīgās starptautiskās sporta federācijas sacensību kalendārā, ja minētā sporta federācija ir atzīta Starptautiskajā Olimpiskajā komitejā (IOC) vai Starptautiskajā Paralimpiskajā komitejā, vai ir Starptautisko sporta federāciju asociācijas (*Sport Accord*) biedre:

10.1. Olimpiskajās spēlēs;

10.2. Paralimpiskajās spēlēs, Nedzirdīgo spēlēs (*Deaflympics*) ;

10.3. pasaules vai Eiropas čempionāti pieaugušajiem (tai skaitā personām ar invaliditāti);

10.4. pasaules vai Eiropas čempionāti sportistiem vecumā no 16 līdz 23 gadiem;

10.5. pasaules vai Eiropas kausa izcīņa pieaugušajiem (kopvērtējumā);

10.6. pasaules vai Eiropas kausa izcīņa pieaugušajiem;

10.7. pasaules vai Eiropas mēroga augsta prestiža sacensības;

10.8. Latvijas vasaras un ziemas olimpiāde (pieaugušo kategorija).

11. Ja sportistam individuālajos sporta veidos vai sporta spēļu valsts izlases dalībniekam kalendārajā gadā ir vairāki sasniegumi, par kuriem saskaņā ar šiem iekšējiem noteikumiem var tikt piešķirta naudas balva, naudas balvu piešķir tikai par to sasniegumu, par kuru šajos iekšējos noteikumos noteikts lielāks naudas balvas apmērs. Ja naudas balvas apmērs ir vienāds, naudas balvu piešķir tikai par vienu no sasniegumiem.

12. Sportisti ar naudas balvu tiek apbalvoti atbilstoši šo iekšējo noteikumu
10.1.–10.7.apakšpunktam, ja sporta veida disciplīnā piedalījušies ne mazāk kā 8 sportisti (komandas) no 6 valstīm.

13. Junioru, jauniešu vai kadetu pasaules un Eiropas čempionātos sportistiem naudas balvas tiek piešķirtas no 16 gadu vecuma.

14. Sportistiem olimpisko individuālo sporta veidu olimpiskajās disciplīnās un dalībniekiem olimpiskajos sporta spēļu veidos piešķir naudas balvu šādā apmērā:

14.1. par Olimpiskajās spēlēs, Paralimpiskajās spēlēs un Nedzirdīgo spēlēs (*Deaflympics*) iegūto:

14.1.1. pirmo vietu – līdz 42 000 *euro*;

14.1.2. otro vietu – līdz 28 000 *euro*;

14.1.3. trešo vietu – līdz 21 000 *euro*;

14.1.4. ceturto vietu – līdz 7200 *euro*;

14.1.5. piekto vietu – līdz 5700 *euro*;

14.1.6. sesto vietu – līdz 4300 *euro*;

14.1.7. septīto vietu – līdz 3500 *euro*;

14.1.8. astoto vietu – līdz 2900 *euro*;

14.2. par pasaules čempionātā pieaugušajiem iegūto:

14.2.1. pirmo vietu – līdz 14 000 *euro*;

14.2.2. otro vietu – līdz 11 000 *euro*;

14.2.3. trešo vietu – līdz 8600 *euro*;

14.2.4. ceturto vietu – līdz 5700 *euro*;

14.2.5. piekto vietu – līdz 4300 *euro*;

14.2.6. sesto vietu – līdz 2900 *euro*;

14.3. par Eiropas čempionātā pieaugušajiem iegūto:

14.3.1. pirmo vietu – līdz 7200 *euro*;

14.3.2. otro vietu – līdz 4300 *euro*;

14.3.3. trešo vietu – līdz 2900 *euro*;

14.3.4. ceturto vietu – līdz 2200 *euro*;

14.3.5. piekto vietu – līdz 1600 *euro*;

14.3.6. sesto vietu – līdz 1100 *euro*;

14.4. par pasaules kausa izcīņā pieaugušajiem kopvērtējumā (ne mazāk kā 2 posmi) iegūto:

14.4.1. pirmo vietu – līdz 7200 *euro*;

14.4.2. otro vietu – līdz 4300 *euro*;

14.4.3. trešo vietu – līdz 2900 *euro*;

14.5. par Eiropas kausa izcīņā pieaugušajiem kopvērtējumā (ne mazāk kā 2 posmi) iegūto:

14.5.1. pirmo vietu – līdz 4500 *euro*;

14.5.2. otro vietu – līdz 3000 *euro*;

14.5.3. trešo vietu – līdz 2000 *euro*.

15. Pasaules vai Eiropas čempionātos olimpisko individuālo sporta veidu olimpiskajās disciplīnās un olimpisko sporta spēļu veidos un disciplīnās sportistiem vecumā no 16 līdz 23 gadiem piešķir naudas balvu šādā apmērā:

15.1. par pasaules čempionātā iegūto:

15.1.1. pirmo vietu – līdz 4300 *euro*;

15.1.2. otro vietu – līdz 2900 *euro*;

15.1.3. trešo vietu – līdz 1600 *euro*;

15.2. par Eiropas čempionātā iegūto:

15.2.1. pirmo vietu – līdz 3000 *euro*;

15.2.2. otro vietu – līdz 2000 *euro*;

15.2.3. trešo vietu – līdz 1200 *euro.*

16. Sportistiem neolimpiskajos sporta veidos un olimpisko sporta veidu neolimpiskajās disciplīnās vai sporta spēlēs piešķir naudas balvu šādā apmērā:

16.1. par pasaules čempionātā pieaugušajiem iegūto:

16.1.1. pirmo vietu – līdz 7200 *euro*;

16.1.2. otro vietu – līdz 4300 *euro*;

16.1.3. trešo vietu – līdz 2900 *euro*;

16.2. par Eiropas čempionātā pieaugušajiem iegūto:

16.2.1. pirmo vietu – līdz 4300 *euro*;

16.2.2. otro vietu – līdz 2900 *euro*;

16.2.3. trešo vietu – līdz 1600 *euro*;

16.3. par pasaules kausa izcīņā pieaugušajiem kopvērtējumā (ne mazāk kā 2 posmi) iegūto:

16.3.1. pirmo vietu – līdz 3600 *euro*;

16.3.2. otro vietu – līdz 2200 *euro*;

16.3.3. trešo vietu – līdz 1500 *euro*;

16.4. par Eiropas kausa izcīņā pieaugušajiem kopvērtējumā (ne mazāk kā 2 posmi) iegūto:

16.4.1. pirmo vietu – līdz 2300 *euro*;

16.4.2. otro vietu – līdz 1600 *euro*;

16.4.3. trešo vietu – līdz 1000 *euro*.

17. Pasaules vai Eiropas čempionātos neolimpiskajos sporta veidos un olimpisko sporta veidu neolimpiskajās disciplīnās vai sporta spēlēs sportistiem vecumā no 16 līdz 23 gadiem piešķir naudas balvu šādā apmērā:

17.1. par pasaules čempionātā iegūto:

17.1.1. pirmo vietu – līdz 2900 *euro*;

17.1.2. otro vietu – līdz 1600 *euro*;

17.1.3. trešo vietu – līdz 1100 *euro*;

17.2. par Eiropas čempionātā iegūto:

17.2.1. pirmo vietu – līdz 2200 *euro*;

17.2.2. otro vietu – līdz 1300 *euro*;

17.2.3. trešo vietu – līdz 900 *euro.*

18. Sportistam individuālajos sporta veidos piešķir naudas balvu šādā apmērā:

18.1. par pasaules kausa izcīņā pieaugušajiem iegūto pirmo vietu – līdz 1500 *euro*;

18.2. par Eiropas kausa izcīņā pieaugušajiem iegūto pirmo vietu – līdz 1000 *euro.*

19. Sportistiem piešķir naudas balvu šādā apmērā par pasaules mēroga augsta prestiža sacensībās iegūto:

19.1. pirmo vietu – līdz 9000 *euro*;

19.2. otro vietu – līdz 6000 *euro*;

19.3. trešo vietu – līdz 4000 *euro*.

20. Sportistiem par pirmo vietu Latvijas ziemas un vasaras olimpiādēs sporta veida disciplīnā pieaugušajiem piešķir naudas balvu līdz 500 *euro.*

21. Sportista trenerim un apkalpojošajam personālam (kopā) individuālajos sporta veidos piešķir naudas balvu līdz 50% no šajos iekšējos noteikumos minētās viena sportista naudas balvas apmēra.

22. Sportista trenerim un apkalpojošajam personālam (kopā) komandu sporta spēlēs piešķir naudas balvu līdz 12% no šajos iekšējos noteikumos minētās komandas visu Rīgas sportistu naudas balvas kopsummas.

23. Par īpašiem sasniegumiem un to ietekmi uz pozitīva Rīgas ārējā tēla veidošanu sportistiem, sportista treneriem un apkalpojošajam personālam var tikt piešķirta naudas balva ar Rīgas domes lēmumu.

24. No visām naudas balvām nodokļi tiek ieturēti atbilstoši Latvijas Republikas likumdošanai.

**IV. Noslēguma jautājums**

25. Atzīt par spēku zaudējušiem Rīgas domes 2013.gada 27.augusta iekšējos noteikumus Nr.3 “Kārtība, kādā piešķir naudas balvu Rīgas sportistiem par izciliem sasniegumiem sportā”.

Domes priekšsēdētājs N.Ušakovs